Document ID: 32014D0711

PADOMES LĒMUMS
(2012. gada 24. septembris)
par to, lai Savienības un tās dalībvalstu vārdā parakstītu un provizoriski piemērotu Protokolu Eiropas un Vidusjūras reģiona valstu Nolīgumam, ar ko izveido asociāciju starp Eiropas Kopienu un tās dalībvalstīm, no vienas puses, un Tunisijas Republiku, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai
(2014/711/ES)
EIROPAS SAVIENĪBAS PADOME,
ņemot vērā Līgumu par Eiropas Savienības darbību un jo īpaši tā 217. pantu saistībā ar 218. panta 5. punktu,
ņemot vērā Bulgārijas un Rumānijas Pievienošanās aktu un jo īpaši tā 6. panta 2. punktu,
ņemot vērā Eiropas Komisijas priekšlikumu,
tā kā:
(1)
Padome 2006. gada 23. oktobrī pilnvaroja Komisiju Eiropas Kopienu un to dalībvalstu vārdā risināt sarunas ar Tunisijas Republiku (turpmāk “Tunisija”) par Protokolu Eiropas un Vidusjūras reģiona valstu Nolīgumam, ar ko izveido asociāciju starp Eiropas Kopienu un tās dalībvalstīm, no vienas puses, un Tunisijas Republiku, no otras puses (1), lai ņemtu vērā Bulgārijas Republikas un Rumānijas pievienošanos Eiropas Savienībai (turpmāk “protokols”).
(2)
Komisija ir sekmīgi pabeigusi šīs sarunas.
(3)
Protokola, par kuru tika risinātas sarunas ar Tunisiju, 8. panta 2. punktā paredz protokola provizorisku piemērošanu pirms tā stāšanās spēkā.
(4)
Protokols būtu jāparaksta un būtu jāpiemēro provizoriski, kamēr tiek pabeigtas procedūras tā noslēgšanai,
IR PIEŅĒMUSI ŠO LĒMUMU.
1. pants
1. Ar šo atļauj Savienības un tās dalībvalstu vārdā parakstīt Protokolu Eiropas un Vidusjūras reģiona valstu Nolīgumam, ar ko izveido asociāciju starp Eiropas Kopienu un tās dalībvalstīm, no vienas puses, un Tunisijas Republiku, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai, ņemot vērā tā noslēgšanu.
2. Protokola teksts ir pievienots šim lēmumam.
2. pants
Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības un tās dalībvalstu vārdā parakstīt protokolu.
3. pants
Protokolu provizoriski piemēro no 2007. gada 1. janvāra, kamēr tiek pabeigtas procedūras tā noslēgšanai.
4. pants
Šis lēmums stājas spēkā tā pieņemšanas dienā.
Briselē, 2012. gada 24. septembrī

Labels: 18
15
5